આજે દેશના પ્રધાનમંત્રી નરેન્દ્ર મોદી ગોવાના પણજીમાં પહોંચ્યા છે. તેઓ આજે અહીંના ઉત્તરી ગોવાના પેરનેમમાં મોપા આંતરરાષ્ટ્રીય એરપોર્ટનું શિલાન્યાસ કરશે અને ઇલેક્ટ્રોનિક શહેરની પણ આધારશિલા મૂકશે. ત્યારબાસ પીએમ શ્યામા પ્રસાદ મુખર્જી ઇનડોર સ્ટેડિયમમાં રાજ્ય સરકાર દ્વારા આયોજિત કાર્યક્રમને સંબોધિત કરશે. ઉલ્લેખનીય છે કે પીએમ મોદીની છેલ્લા બે મહિનામાં ગોવાની આ બીજી યાત્રા છે. તેઓ આ પહેલા ઓક્ટોબરમાં બ્રિક્સ શિખર સંમેલનમાં ભાગ લેવા પહોંચ્યા હતા.